b"\n_START_ARTICLE_\nMoped Show\n_START_PARAGRAPH_\nMoped Show (1978 - 2008) (tudi Moped \xc5\xa1ou oz. Moped \xc5\xa1ov) je bila kultna satiri\xc4\x8dno-humoristi\xc4\x8dna radijska oddaja in ob\xc4\x8dasno tudi predstava._NEWLINE_Najbolj znana je v postavi: Tone Fornezzi - Tof, Janez Ho\xc4\x8devar - Rifle, Martin \xc5\xbdvelc, Marjan Kralj, Marta Pestator, Simona Vodopivec in Branko Ivanc ter v re\xc5\xbeiji Koksa Bellottija._NEWLINE_Pogosto so sodelovali tudi drugi igralci in voditelji, na primer: Maja Boh, Tone Gogala. Majda Grbac, Brane Dmitrovi\xc4\x8d, Franc Ko\xc5\xa1ir, Du\xc5\xa1an Ur\xc5\xa1i\xc4\x8d, Gojimir Le\xc5\xa1njak, Roman Kon\xc4\x8dar in Rado \xc4\x8casl_NEWLINE_'Hi\xc5\xa1na' glasbena skupina oddaje je bila 12. nadstropje Martina \xc5\xbdvelca._NEWLINE_V \xc4\x8dasu najve\xc4\x8dje popularnosti so pogosto uprizarjali tudi predstave Moped Show, najpogosteje sindikalnga tipa za ve\xc4\x8dja podjetja, najve\xc4\x8dja predstava je bila v razprodani Hali Tivoli. V tistem obdobju naj bi oddajo poslu\xc5\xa1alo ve\xc4\x8d kot milijon poslu\xc5\xa1alcev._NEWLINE_Oddaja se je za\xc4\x8dela leta 1978 na Radiu Ljubljana kot radijska oblika humoristi\xc4\x8dnih strani Nedeljskega dnevnika imenovanih Butique, ki jih je od leta 1970 ustvarjal Tone Fornezzi._NEWLINE_Po tem ko je bila oddaja 1999 po dobrih 20 letih umaknjena z valov Radia Slovenija je bilo nekaj poskusov o\xc5\xbeivljanja na komercialnih radijskih postajah, neuspe\xc5\xa1no pa so poskusili tudi s TV oddajo. Zadnje desetletje je ideja Moped Showa \xc5\xbeivela predvsem preko ske\xc4\x8dev na raznih prireditvah v organizaciji Nedeljskega dnevnika._NEWLINE_Moped Show se je uradno poslovil 29. novembra 2008 s predstavo v \xc5\xa0porni dvorani v Medvodah, \xc4\x8deprav so se 2012 \xc5\xa1e vrnili na nekaj predstavah Moped show v \xc5\xbdIVO."